钦定古今图书集成/理学汇编/文学典/第113卷 > 高维岳
## 钦定古今图书集成/理学汇编/文学典/第113卷 > 高维岳

按《江南通志》：“维岳，字君翰，宣城人。弱冠领万历乡荐。
善诗赋古文词，尤长书法。仕雷州推官，寻署琼州。会
矿徒窃发，钩倭入寇，维岳伏兵清澜海口，夹击，大破
之。转巩昌郡丞，督饷临洮，招番人置近甸，边赖以安。
迁兴国知州。兴国故苦柯、谭二贼，维岳至郡，立擒盗
魁，州悉平。当事忌其功，遂投劾归。”翰林焦竑曰：“君翰
诵《诗》达政，有元道州之风。”